CELEX: 52006DP0117
Language: lt
Date: 1144108800000
Title: Europos Parlamento sprendimas dėl prašymo ginti Witold Tomczak imunitetą ir privilegijas 2005/2129(IMM)

2006 12 2        LT                               Europos Sąjungos oficialusis leidinys                                           C 293 E/113

                                                                                                         2006 m. balandžio 4 d., antradienis

                                                        PRIIMTI TEKSTAI

            P6_TA(2006)0117

            Prašymas ginti Parlamento nario Witold Tomczak imunitetą

            Europos Parlamento sprendimas dėl prašymo ginti Witold Tomczak imunitetą ir privilegijas
                                                2005/2129(IMM)

            Europos Parlamentas,

            — atsižvelgdamas į 2005 m. balandžio 29 d. pateiktą ir 2005 m. gegužės 12 d. plenariniame posėdyje
              paskelbtą Witoldo Tomczako prašymą ginti jo imunitetą dėl to, kad Lenkijos miesto Ostrów Wielko-
              polski rajono teisme jam buvo iškelta baudžiamoji byla,

            — išklausęs Witoldo Tomczako (2005 m. liepos 13 d. ir 2006 m. sausio 31 d.) paaiškinimas pagal Darbo
              tvarkos taisyklių 7 straipsnio 3 dalį,

            — atsižvelgiant į Witoldo Tomczako 2006 m. kovo 20 d. pasirašytą laišką, kuriame jis išreiškė pageidavimą
              atsiimti prašymą ginti jo imunitetą,

            — atsižvelgdamas į 1965 m. balandžio 8 d. Europos Bendrijų Protokolo dėl privilegijų ir imunitetų 8, 9 ir
              10 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesio-
              gine visuotine rinkimų teise 6 straipsnio 2 dalį,

            — atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos
              10 d. (1) sprendimus,

            — atsižvelgdamas į Darbo tvarkos taisyklių 6 straipsnio 3 dalį ir 7 straipsnį,

            — atsižvelgdamas į Teisės reikalų komiteto pranešimą (A6-0084/2006),

            A. kadangi Witoldas Tomczakas 1997 m. rugsėjo 21 d. ir 2001 m. rugsėjo 23 d. buvo išrinktas į Lenkijos
               parlamentą (lenk. Sejm); kadangi 2003 m. balandžio 16 d. Lenkijai pasirašius Stojimo sutartį jis tapo
               stebėtoju; kadangi Europos Parlamento nariu jis buvo nuo 2004 m. gegužės 1 d. iki 2004 m. liepos
               19 d.; kadangi jis buvo išrinktas į Europos Parlamentą 2004 m. birželio 13 d., o jo kadencija Lenkijos
               parlamente baigėsi 2004 m. birželio 16 d.,

            B.   kadangi Witoldas Tomczakas kaltinamas tuo, kad 1999 m. birželio 26 d. Ostrów Wielkopolski mieste
                 įžeidė savo tarnybines pareigas ėjusius policijos pareigūnus ir nusižengė pagal Lenkijos Respublikos
                 baudžiamojo kodekso 226 straipsnio 1 dalį; kadangi generalinis prokuroras 2000 m. birželio 13 d.
                 kreipėsi į Seimą dėl Witoldo Tomczako imuniteto atšaukimo; kadangi 2000 m. spalio 4 d. Witoldas
                 Tomczakas, vadovaudamasis Lenkijos Konstitucijos 105 straipsnio 4 pastraipa, sutiko būti patrauktas
                 atsakomybėn dėl šios veikos; kadangi W. Tomczakui kelis kartus neatvykus į teismą, 2005 m. sausio
                 10 d. Ostrów Wielkopolski rajono teismas, vadovaudamasis Baudžiamojo proceso kodekso 377 straips-
                 nio 3 dalimi, nusprendė nagrinėti bylą nedalyvaujant kaltinamajam,

            C. kadangi 2005 m. balandžio 30 d. Witoldas Tomczakas pranešė teismui, kad kreipėsi į Europos Parla-
               mentą su prašymu ginti Parlamento nario imunitetą; kadangi 2005 m. gegužės 30 d. Teismas sustabdė
               baudžiamąjį procesą ir paprašė Varšuvos Praga Północ rajono prokuroro pareikšti, ar jis teiks prašymą
               dėl Witoldo Tomczako imuniteto atšaukimo; kadangi, generalinės prokuratūros nuomone, toks pareiš-
               kimas nebūtinas; kadangi 2001 m. lapkričio 28 d. Lenkijos Konstitucinis Teismas nusprendė, kad pra-
               šymas atšaukti imunitetą nebūtinas, jei veika padaryta prieš tampant Lenkijos parlamento nariu,

            (1) Byla Nr. 101/63 Wagner v Fohrmann ir Krier [1964], ECR 195, ir byla Nr. 149/85 Wybot v Faure ir kiti [1986] ECR
                2391.
 ---pagebreak--- C 293 E/114                                         Europos Sąjungos oficialusis leidinys                            LT         2006 12 2

2006 m. balandžio 4 d., antradienis

              D. kadangi Witoldas Tomczakas teigia, kad prokuroras, prieš pateikdamas bet kokius kaltinimus, turėjo
                 kreiptis į Lenkijos parlamentą dėl imuniteto atšaukimo ir, kadangi jis buvo išrinktas Europos Parlamento
                 nariu, jis dėl imuniteto gynimo kreipėsi ne į Seimą, o į Europos Parlamentą,

              E.   kadangi Witoldas Tomczakas skundėsi tuo, kad jo baudžiamasis procesas yra šališkas, kad teisminėms
                   institucijoms daromas politinis sprendimas, kad pateikiami melaginti parodymai ir kad procese daly-
                   vauja nepatikimi liudytojai,

              F.   kadangi remiantis gauta informacija Witoldo Tomczako, kaip Europos Parlamento nario, imunitetas
                   neginamas nė vieno Europos Parlamento Pirmininkui nurodyto skundo pagrindu,

              G. kadangi Parlamento nario imunitetas yra viena iš sričių, kuriose Parlamentas turi išimtinę sprendimo
                 teisę, ir todėl šia teise gali naudotis arba jos atsisakyti tik visa institucija, o ne pavieniai Parlamento
                 nariai,

              H. kadangi nepaisant Witoldo Tomczako laiško, kuriame jis teigia norįs atsisakyti prašymo ginti jo, kaip
                 Parlamento nario, imunitetą, pabrėžiama, kad atvejis privalo būti išnagrinėtas iki galo siekiant užtikrinti,
                 kad būtų deramai gerbiamos Parlamento išimtinės teisės,

              1.    nusprendžia neginti Witoldo Tomczako imuniteto ir privilegijų.

              P6_TA(2006)0118

              Transeuropinių energetikos tinklų gairės ***II

              Europos Parlamento teisėkūros rezoliucija dėl Tarybos bendrosios pozicijos siekiant priimti Euro-
              pos Parlamento ir Tarybos sprendimą, nustatantį gaires transeuropiniams energetikos tinklams ir
              panaikinantį Sprendimą 96/391/EB ir Sprendimą Nr. 1229/2003/EB (10720/1/2005 —
                                            C6-0016/2006 — 2003/0297(COD))

              (Bendro sprendimo procedūra: antrasis svarstymas)

              Europos Parlamentas,

              — atsižvelgdamas į Tarybos bendrąją poziciją (10720/1/2005 — C6-0016/2006),

              — atsižvelgdamas į savo poziciją per pirmąjį svarstymą (1) dėl Komisijos pasiūlymo Europos Parlamentui ir
                Tarybai (KOM(2003)0742) (2),

              — atsižvelgdamas į iš dalies pakeistą Komisijos pasiūlymą (KOM(2005)0716) (2),

              — atsižvelgdamas į EB sutarties 251 straipsnio 2 dalį,

              — atsižvelgdamas į Darbo tvarkos taisyklių 62 straipsnį,

              — atsižvelgdamas į Pramonės, mokslinių tyrimų ir energetikos komiteto rekomendaciją antrajam svarsty-
                mui (A6-0071/2006),

              1.    pritaria bendrajai pozicijai su pakeitimais;

              2.    paveda Pirmininkui perduoti Parlamento poziciją Tarybai ir Komisijai.

              (1) 2005 m. birželio 7 d. priimti tekstai, P6_TA(2005)0211.
              (2) Dar neskelbta OL.